கேள்வி: சங்கங்களின் பதிவு சட்டம், 1860 - இந்திய விடுதலைக்குப் பிறகு பற்றி விளக்கவும்.
பதில்: இந்திய விடுதலைக்குப் பிறகு சங்கங்களின் பதிவுச் சட்டம், 1860ஐ அடிப்படையாகக் கொண்டு , அந்தந்த மாநில அரசுகளின் சார்-பதிவாளர் அலுவலகத்தில் சங்கங்களை பதிவு செய்வதற்கு வசதியாக மாநில அரசுகள் சட்டங்கள் இயற்றியது. எடுத்துக்காட்டாக தமிழ்நாடு அரசு 1975ஆம் ஆண்டில் தமிழ்நாடு சங்கங்களின் பதிவுச் சட்டத்தை இயற்றியது.[https://prsindia.org/files/bills_acts/acts_states/tamil-nadu/1975/1975TN27.pdf The Tamil Nadu Societies Registration Act, 1975]
கேள்வி: சங்கங்களின் பதிவு சட்டம், 1860 - தணிக்கை சான்று பற்றி நீங்கள் என்ன அறிந்துள்ளீர்கள்?
பதில்: சங்கத்தின் ஆண்டின் வரவு-செலவு கணக்கு விபரங்களை உரிய தணிக்கையாளர் மூலம் தணிக்கை செய்து வழங்கிய தணிக்கைச் சான்றிதழ் மற்றும் அந்த ஆண்டில் சேர்ந்த மற்றும் நீக்கப்பட்ட உறுப்பினர்கள் பட்டியலை மாவட்டப் பதிவாளர் அலுவலகத்தில் தவறாது சமர்ப்பிக்க வேண்டும்.
கேள்வி: சங்கங்களின் பதிவு சட்டம், 1860 - சங்கத்தை கலைத்தல் பற்றி தகவல் சொல்.
பதில்: சங்கப் பதிவுச் சட்டம், 1860 இன் ''பிரிவு 13'' இன் கீழ் சங்க உறுப்பினர்களில் ஐந்தில் மூன்று பங்கிற்கும் குறையாத உறுப்பினர்கள் சங்கப் பதிவாளரிடம், சங்கத்தை கலைக்க வேண்டி எழுத்து மூலம் கோரிக்கை வைத்தால் அச்சங்கத்தை கலைக்க மாவட்டப் பதிவாளர் தீர்மானிக்கலாம். அல்லது சங்கத்தின் சிறப்பு பொதுக்குழுவை கூட்டி ஐந்தில் மூன்று பங்கு உறுப்பினர்களின் ஆதரவுடன் கலைப்பதற்கான தீர்மானம் இயற்றி சங்கத்தை கலைக்கக் கோரி பதிவாளரிடம் விண்னப்பிக்கலாம். சங்கத்தை கலைக்கும் போது, ஒரு கலைத்தல் அதிகாரியை பதிவாளர் நியமனம் செய்வார். கலைத்தல் அதிகாரி சங்கத்தின் சொத்துகள் மற்றும் பொறுப்புகளை அகற்றி தீர்வு செய்வதற்கு நடவடிக்கைகள் எடுப்பர். சங்க நிர்வாக குழு அல்லது சங்கத்தின் உறுப்பினர்களிடையே ஏதேனும் தகராறு அல்லது கருத்து வேறுபாடு ஏற்பட்டால், அதன் விவகாரங்களில் சங்கப் பதிவாளர் தலையிட்டு தீர்வு வழங்குவார். பதிவாளரின் தீர்வை ஏற்காத பிரிவினர் சிவில் நீதிமன்றத்தில் வழக்கு தொடுத்து தீர்வு காண்பர்.
கேள்வி: சங்கங்களின் பதிவு சட்டம், 1860 - நீதிமன்றத்தால் சங்கத்தைக் கலைத்தல் பற்றி நீங்கள் என்ன அறிந்துள்ளீர்கள்?
பதில்: இந்தச் சட்டத்தின் விதிகளின்படி, பிரிவு 13A'' இன் கீழ் அல்லது ''பிரிவு 24'' இன் கீழ் பதிவாளரின் விண்ணப்பத்தின் பேரில் அல்லது இந்தச் சட்டத்தின் கீழ் பதிவுசெய்யப்பட்ட ஒரு சங்கத்தின் ''பத்தில் ஒரு பங்கிற்கும் குறையாத உறுப்பினர்களின்'' விண்ணப்பத்தின் பேரில், பிரிவு 13 இல் குறிப்பிடப்பட்டுள்ள தகுதிவாய்ந்த அதிகார வரம்புள்ள நீதிமன்றம் பின்வரும் காரணங்களுக்காக சங்கத்தைக் கலைப்பதற்கான உத்தரவைப் பிறப்பிக்கலாம்: *சங்கச் சட்டத்தின் எந்தவொரு விதியையும் அல்லது தற்போது நடைமுறையில் உள்ள வேறு எந்தச் சட்டத்தையும் சங்கம் மீறியுள்ளது மற்றும் சங்கம் கலைக்கப்படுவது நியாயமானது என்று கருதினால். * சங்கத்தை கலைத்தல் விண்ணப்ப தேதிக்கு முந்தைய மூன்று ஆண்டுகளுக்கும் மேலாக சங்கம் செயல்படுவதை நிறுத்திவிட்டால்.. * சங்கம் அதன் கடன்களை செலுத்தவோ அல்லது அதன் பொறுப்புகளைச் சந்திக்கவோ முடியவில்லை எனில். * சங்கத்தின் செயல்பாடுகள் அல்லது முன்மொழியப்பட்ட நடவடிக்கைகள் பொதுக் கொள்கைக்கு எதிராக இருந்தன அல்லது உள்ளன அல்லது இருக்கும் என்ற அடிப்படையில் பிரிவு 12D இன் கீழ் சங்கத்தின் பதிவு ரத்து செய்யலாம். சங்கப் பதிவு சட்டத்தின் துணைப் பிரிவு (1) அல்லது துணைப்பிரிவு (2) இன் கீழ் ஒரு சங்கத்தைக் கலைப்பதற்கான உத்தரவு பிறப்பிக்கப்படும்போது, ​​சங்கத்தின் சொத்து மற்றும் பொறுப்புகள் நிர்வகிப்பதற்கு கலைத்தல் அதிகாரி நியமனம் செய்யப்படுவார்.
கேள்வி: சங்கங்களின் பதிவு சட்டம், 1860 - கூட்டுறவு சங்கங்கள் குறித்து விரிவாக சொல்லுங்கள்.
பதில்: இந்திய மாநிலங்களில் கூட்டுறவுச் சங்கங்களை பதிவு செய்வதற்கு அந்தந்த மாநில கூட்டுறவுச் சட்டம் மற்றும் விதிகளின்படி, சரக கூட்டுறவு சங்க துணை-பதிவாளர்களுக்கு அதிகாரம் வழங்கப்பட்டுள்ளது. எடுத்துகாட்டாக தமிழ்நாட்டில் கூட்டுறவு சங்கங்களை மட்டும் பதிவு செய்வதற்கு கூட்டுறவு சங்க சரக துணை-பதிவாளர்களுக்கு, தமிழ்நாடு கூட்டுறவுச் சட்டம் 1983 மற்றும் விதி 1988ன் கீழ் அதிகாரம் வழங்கப்பட்டுள்ளது.[https://www.rcs.tn.gov.in/Tamil/actandrules.php கூட்டுறவு சட்டம் மற்றும் விதிகள்]